  Майя Бывальцева 24-тӥ тулыспалэ Ижкарысь спортъя «Арена» огъетын (Красногеройской ульча, 54) Удмуртиысь лулчеберетъя йӧскалык огазеяськонъёслэн футзалъя XII элькун чемпионатсы ортчоз. Со сярысь Калыкъёслэн эшъяськон юртсылэн пресс-службаез ивортэ. Туэ нырысьсэ ӵошатсконъёс улосвыллэн нырысетӥ азьмуртэзлы Александр Волковлы сӥземын луозы Паркет вылэ 12 командаос потозы. Соос пӧлын удмурт но бигер егитъёслэн огазеяськонъёссылэн азьветлӥсьёссы, армян но азербайджан бӧлякъёслэн ыстэм муртъёссы, озьы ик нырысьсэ Ижкарысь вылӥ дышетсконниосысь Африкаысь вуэм студентъёс пыриськозы.  Ӵошатсконлэн радлыкез: 09:40 – пус чӧлтон; 10:00 – футбол шудон; 12:00 – чемпионатэз усьтон, командаослэн парадзы; 13:00-17:00 – футбол шудон. Чемпионатэз армянъёслэн «Урарту» огазеяськонзы йӧскалык кусыпъёсты юнматон но кужмооссэ спортсменъёсты шараян вылысь радъя. Тодэ вайытом, толшоре йӧскалык огазеяськонъёс шахматэн шудӥзы, туэ ужрадэ 27 команда пыриськиз.  Тегъёс: Спорт Ижкар Футбол Удмуртия йӧслыкъёс  